CELEX: 62019TN0848
Language: el
Date: 2020-06-04 00:00:00
Title: Υπόθεση T-848/19: Προσφυγή-αγωγή της 4ης Ιουνίου 2020 — HS κατά Επιτροπής

17.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/39
            
         
      Προσφυγή-αγωγή της 4ης Ιουνίου 2020 — HS κατά Επιτροπής
      (Υπόθεση T-848/19)
      (2020/C 271/50)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: HS (εκπρόσωποι: L. Levi και A. Champetier, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 12ης Μαρτίου 2019 περί απολύσεως της προσφεύγουσας-ενάγουσας στο τέλος της δοκιμαστικής περιόδου,
               
            
                  —
               
               
                  εφόσον απαιτείται, να ακυρώσει την απόφαση της 10ης Οκτωβρίου 2019 με την οποία απορρίφθηκε η διοικητική ένσταση της προσφεύγουσας-ενάγουσας,
               
            
                  —
               
               
                  να επιδικάσει αποζημίωση για χρηματική ικανοποίηση λόγω της ηθικής βλάβης που υπέστη η προσφεύγουσα-ενάγουσα η οποία υπολογίζεται ex aequo et bono σε 150 000 ευρώ,
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής η προσφεύγουσα-ενάγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση της αρχής της απαγορεύσεως των διακρίσεων λόγω αναπηρίας και του καθήκοντος για την παροχή εύλογων προσαρμογών, παράβαση του άρθρου 21 του Χάρτη, της Συμβάσεως των Ηνωμένων Εθνών για τα δικαιώματα των ατόμων με αναπηρία και της Σύμβασης των Ηνωμένων Εθνών για τα δικαιώματα των ατόμων με αναπηρία και του άρθρου 1δ του ΚΥΚ και παραβίαση του καθήκοντος αρωγής.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 34 του ΚΥΚ: μη τήρηση δίκαιων όρων κατά τη δοκιμαστική υπηρεσία, έλλειψη καθοδηγήσεως καθώς και έλλειψη και αοριστία στόχων, προσβολή του δικαιώματος ακροάσεως και πρόδηλα σφάλματα εκτιμήσεως.
               
            
                  3.
               
               
                  Ως προς την αξίωση αποζημιώσεως, η προσφεύγουσα-ενάγουσα υποστηρίζει ότι υπάρχει πταίσμα της καθής-εναγομένης, ότι υπέστη ζημία και ότι υπάρχει αιτιώδης συνάφεια μεταξύ του πταίσματος και της ζημίας.